CELEX: C2006/331/21
Language: el
Date: 2006-12-30 00:00:00
Title: Υπόθεση C-300/05: Απόφαση του Δικαστηρίου (δεύτερο τμήμα) της 23ης Νοεμβρίου 2006 (αίτηση του Bundesfinanzhof, Γερμανία, για την έκδοση προδικαστικής αποφάσεως) — Hauptzollamt Hamburg-Jonas κατά Zuchtvieh-Kontor GmbH (ZVK) (Οδηγία 91/628/ΕΟΚ — Προστασία των μεταφερόμενων ζώων — Διαστήματα ποτίσματος και παροχής τροφής και διάρκεια ταξιδιού και ανάπαυσης — Έννοια της μεταφοράς (Transportdauer) — Συνυπολογισμός του χρόνου φορτώσεως και εκφορτώσεως των ζώων)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/13
            
         Απόφαση του Δικαστηρίου (δεύτερο τμήμα) της 23ης Νοεμβρίου 2006 (αίτηση του Bundesfinanzhof, Γερμανία, για την έκδοση προδικαστικής αποφάσεως) — Hauptzollamt Hamburg-Jonas κατά Zuchtvieh-Kontor GmbH (ZVK)
   (Υπόθεση C-300/05) (1)
   
   (Οδηγία 91/628/ΕΟΚ - Προστασία των μεταφερόμενων ζώων - Διαστήματα ποτίσματος και παροχής τροφής και διάρκεια ταξιδιού και ανάπαυσης - Έννοια της «μεταφοράς» (Transportdauer) - Συνυπολογισμός του χρόνου φορτώσεως και εκφορτώσεως των ζώων)
   (2006/C 331/21)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   
      Αναιρεσείον: Hauptzollamt Hamburg-Jonas
   
      Αναιρεσίβλητη: Zuchtvieh-Kontor GmbH (ZVK)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Bundesgerichtshof — Ερμηνεία του παραρτήματος (κεφάλαιο VII, παράγραφος 48, σημείο 4, στοιχείο δ'), της οδηγίας 91/628/ΕΟΚ του Συμβουλίου της 19ης Νοεμβρίου 1991, για την προστασία των ζώων κατά τη μεταφορά, και για την τροποποίηση των οδηγιών 90/425/ΕΟΚ και 91/496/ΕΟΚ (ΕΕ L 340, σ. 17) όπως τροποποιήθηκε με την οδηγία 95/29/ΕΚ του Συμβουλίου, της 29ης Ιουνίου 1995 (ΕΕ L 148, σ. 52) — Στάσεις για το πότισμα και την τροφή των ζώων και διάρκεια μεταφοράς και αναπαύσεως — Έννοια του όρου «μεταφορά» («Transportdauer») — Συνυπολογισμός του χρόνου φορτώσεως των ζώων
   Διατακτικό της αποφάσεως
   Ο όρος «μεταφορά», κατά το σημείο 48, 4, στοιχείο δ', του παραρτήματος της οδηγίας 91/628/ΕΟΚ του Συμβουλίου, της 19ης Νοεμβρίου 1991, για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ, όπως τροποποιήθηκε με την οδηγία 95/29/ΕΚ του Συμβουλίου, της 29ης Ιουνίου 1995, έχει την έννοια ότι περιλαμβάνει τη φόρτωση και την εκφόρτωση των ζώων.
   
      (1)  ΕΕ C 243 της 1.10.2005.